Jacqueline Woodson

Jacqueline Woodson (s. 12. helmikuuta 1963 Columbus, Ohio) on yhdysvaltalainen kirjailija.

Woodsonin tuotannosta on suomennettu omaelämäkerrallinen säeromaani Ruskea tyttö unelmoi (engl. Brown Girl Dreaming). Siinä Woodson palaa lapsuuteensa ja nuoruuteensa Etelä-Carolinassa sekä New Yorkissa ja kertoo, millaista oli varttua ruskeana tyttönä, kun Yhdysvaltojen rotuerottelulait oli vasta hiljattain kumottu.

Woodson sai vuonna 2018 Astrid Lindgrenin muistopalkinnon. Vuonna 2020 hänet palkittiin Hans Christian Andersen -palkinnolla. Woodsonille myönnettiin vuonna 2020 myös MacArthur Fellowship -apuraha.

Lähteet

Vuonna 1963 syntyneet
Yhdysvaltalaiset lasten- ja nuortenkirjailijat